Muydin Mamazulunov

Muydin Mamazulunov (; 1984-yil 22-yanvar, Boxtarda tugʻilgan) – nafaqadagi oʻzbekistonlik futbolchi, hujumchi pozitsiyasida oʻynagan.

 Futbolchilik faoliyati 
Tojik futboli tarbiyalanuvchisi. Yoshligida Oʻzbekistonga koʻchib oʻtgan va fuqarolikni olgan. Futboldagi dastlabki faoliyatini Fargʻonaning „Neftchi“ jamoasining oʻrinbosarlari tarkibida boshlagan. Shuningdek, Muydin faoliyatining dastlabki qismida Oʻzbekiston quyi ligasi klublarida toʻp surgan. 2006-yilda bir guruh oʻzbekistonlik futbolchilar bilan birga yarim mavsumni Qirgʻizistonning konchilar (Qizil-Qiya) klubida oʻtkazgan.

2008-yili „Olimjon Akbarov“ (Yaypan) klubi safida 23 ta gol urib, Oʻzbekiston birinchi ligasi toʻpurari boʻlgan. Shundan soʻng oliy diviziondagi „Olmaliq“ klubiga oʻtgan va 2009-yilgi mavsumda 10 ta gol bilan klubning eng yaxshi toʻpurari boʻlgan boʻlsa, 2011-yilgi chempionatning ikkinchi eng yaxshi toʻpurari (16 gol) boʻlgan. Shuningdek, 2009-yilda Olmaliq jamoasi bilan Oʻzbekiston futbol federatsiyasi kubogida gʻolib chiqqan.

2013-yilda dastlab „Olmaliq“ va keyinchalik „Guliston“ klublarida oʻynab, mavsum davomida 11 ta gol urgan. 2014-yilgi mavsum boshida Muborakning „Mash’al“ klubi bilan shartnoma imzolagan va mavsum oldi turnir Oʻzbekiston PFL kubogida gʻolib boʻlgan. Toshkentning „Lokomotiv“ jamoasi tarkibida 2015-yilgi Oʻzbekiston chempionati kumush medali sovrindori boʻlgan. 2016-yilgi mavsum boshida Namanganning „Navbahor“ jamoasi bilan shartnoma imzolagan. 2017-yil Fargʻonaning „Neftchi“ jamoasi safiga oʻtgan va mavsum soʻngiga qadar oʻynagan. 2018-yilgi mavsumda birinchi liga ishtirok etgan „Dinamo“ (Samarqand) jamoasi bilan shartnoma imzolagan. Dinamo jamoasidan soʻng keyinchalik „Iftixor“, „Turon“ jamoalarida ham toʻp surgan. 2022-yilgi mavsumda Oltiariqning „Doʻstlik“ jamoasida toʻp surgan. 2023-yilgi mavsumda faoliyatini yakunlagan.

 Yutuqlari 

 Lokomotuv 
Oʻzbekiston Superligasi ikkinchi oʻrin: 2015-yil

 Mash’al 
Oʻzbekiston PFL kubogi chempioni: 2014-yil

 Manbalar 

 Havolalar 
 Muydin Mamazulunov Footballfacts saytida
 Muydin Mamazulunov Soccerway saytida

Turkum:Oʻzbekistonlik erkak futbolchilari
Turkum:Tojikistonlik erkak futbolchilar
Turkum:Sementchi Quvasoy futbolchilari
Turkum:Olimjon Akbarov klubi futbolchilari
Turkum:Shoʻrtan klubi futbolchilari
Turkum:Andijon klubi futbolchilari
Turkum:AGMK futbolchilari
Turkum:Navbahor futbolchilari
Turkum:Lokomotiv Toshkent futbol klubi futbolchilari
Turkum:Neftchi (Fargʻona) futbolchilari
Turkum:Dinamo Samarqand futbolchilari
Turkum:Turon klubi futbolchilari
Turkum:Doʻstlik Oltiariq klubi futbolchilari
Turkum:Istiqlol Fargʻona klubi futbolchilari
Turkum:Iftixor klubi futbolchilari
Turkum:Oʻzbekistondagi chet ellik erkak futbolchilar
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Futboldagi erkak hujumchilar